ABC 80

ABC 80 (Advanced BASIC Computer 80) var en 8-biters hjemmedatamaskin utviklet av det svenske selskapet Dataindustrier AB (DIAB) og først produsert av Scandia Metric, senere av Luxor AB i Motala i Sverige. Datamaskinen ble introdusert på markedet i august 1978.

ABC 80 var populær i Sverige takket være all den svenskspråklige programvaren som var tilgjengelig, samt den sterke BASIC-dialekten. Den kunne likevel ikke stå mot senere datamaskiner med fargegrafikk og bedre lyd, selv da det etterhvert kom en billigere utgave som kunne kobles til et fjernsyn istedenfor en monitor. 

I kontormarkedet hadde Luxor fotfeste litt lenger med ABC 800 som hadde større skjermoppløsning og mer minne. Luxor prøvde å konkurrere mot IBM-kompatible PC-er med ABC 1600- og 9000-seriene med det UNIX-baserte operativsystemet ABCenix, uten suksess.

 Kilder 



 Referanser 

 Eksterne lenker 
  ABC80 Databasen – Nettsted dedikert til ABC 80.
  «Annovis vecka 8 från Luxor Datorer AB » – Reklameartikkel om ABC 9000.
  Historien om DIAB - Dataindustrier AB

Kategori:Historiske datamaskiner
kategori:Tidligere svenske selskaper
Kategori:IT-relaterte introduksjoner i 1978
Kategori:1978 i Sverige